Yangiyo‘lda 3,5 mln so‘m evaziga “32 mln so‘mlik jarimani yopmoqchi bo‘lgan” firibgarlar qo‘lga olindi

Yangiyo‘l tumani “Suvoqava” DUK nazoratchilari 1985-yilda tug‘ilgan X.Z. va 1984-yilda tug‘ilgan Z.R. firibgarlik yo‘li bilan pora olayotgan vaqtda qo‘lga olindi. Bu haqda Toshkent viloyati IIB ma’lum qildi.
Ikki fuqaro Yangiyo‘l tumanida yashovchi, “Baxtiyor—Gulchehra Mevalari” fermer xo‘jaligi rahbari 1956-yilda.tug‘ilgan B.X.ning ishonchini suiiste’mol qilib, “yer maydonida suvdan noto‘g‘ri foydalanganligi natijasida vujudga kelgan 32,3 million so‘mlik hisob-kitob bo‘yicha tuzilgan dalolatnomani yo‘q qilib beramiz”, deb aldagan.
“Suvoqava” nazoratchilari fermerdan “jarimani yo‘q qilish” uchun 3,5 million so‘mni pora tariqasida olayotgan vaqtda prokuratura xodimlari tomonidan qo‘lga olingan.